O **Goberno da República Autónoma de Abkhazia** (xeorxiano: აფხაზეთის ავტონომიური რესპუბლიკის მთავრობა) é unha administración recoñecida por Xeorxia como o goberno legal e único de Abkhazia. Abkhazia foi "de facto" independente de Xeorxia, aínda que con moi pouco recoñecemento internacional, desde principios de 1990. Vakhtang Kolbaia, elixido en abril de 2013, é o actual xefe do goberno no exilio.

Logo da Guerra en Abkhazia (1992-1993), Xeorxia propuxo negociacións a cinco bandas entre o Goberno da República Autónoma, o goberno de Abkhazia "de facto" e do goberno de Xeorxia, xunto con Rusia e a ONU como partes interesadas, para resolver o estado final de Abkhazia no marco do estado xeorxiano. O lado Abkhazio quería asegurarse de que Xeorxia non intentaría resolver o problema pola forza das armas antes de tomar parte nas negociacións.

Entre setembro de 2006 e xullo de 2008, o goberno da República Autónoma de Abkhazia tivo a súa sede na Alta Abkhazia. pero, foi obrigado a abandonar o territorio de Abkhazia en agosto de 2008, durante a Guerra Ruso-Xeorxiana, polas Forzas Armadas de Abkhazia. Alta Abkhazia é un territorio que ten unha poboación de cerca de 2.000 habitantes (1-1,5% da poboación de posguerra de Abkhazia) e está situada na parte superior do Val de Kodori (aproximadamente o 17% do territorio da antiga República Autónoma Socialista Soviética de Abkhazia. O goberno no exilio é parcialmente responsable dos asuntos duns 250.000 desprazados internos que foron forzados a abandonar a Abkhazia logo da guerra de Abkhazia e a resultante limpeza étnica de xeorxianos da zona.

Historia
--------

 Sukhumi, *de jure* capital da República Autónoma de Abkhazia.
Durante a Guerra en Abkhazia, o Goberno da República Autónoma de Abkhazia, entón chamado o "Consello de Ministros de Abkhazia", deixou Abkhazia despois de que as forzas separatistas abkhazas tomasen o control da capital da rexión Sukhumi. Logo de fortes combates o 27 de setembro de 1993, que levarona ao masacre de Sukhumi, no que varios rebeldes do goberno de Abkhazia, incluído o seu presidente Zhiuli Shartava, foron executados polos rebeldes. O Consello de Ministros trasladouse á capital de Xeorxia Tbilisi, onde operou como o Goberno de Abkhazia no exilio durante case 13 anos. Durante este período, o goberno de Abkhazia no exilio, dirixido por Tamaz Nadareishvili, era coñecido por unha actitude dura no problema abkhazo e frecuentemente expresou a súa opinión de que a solución ao conflito só se pode alcanzar a través da resposta do exército de Xeorxia ao secesionismo. Máis tarde, a administración de Nadareishvili viuse implicada nalgunhas disputas internas e non tomou parte activa na política de Abkhazia ata que un novo presidente, Irakli Alasania, foi nomeado polo presidente de Xeorxia, Mikheil Saakashvili, o seu enviado nas negociacións de paz sobre Abkhazia.

Logo da exitosa operación xeorxiana da Crise de Kodori de 2006 no Val Kodori, cualificada como operación policial, na que o "señor da guerra" Emzar Kvitsiani foi desarmado e a orde constitucional restituída na zona, o presidente Saakashvili anunciou, o 27 de xullo de 2006, que as autoridades decidiran establecer o goberno abkhazo baseado en Tbilisi no exilio no desfiladeiro de Kodori (Alta Abkhazia):

> 
> 
> Esta decisión significa que por primeira vez desde 1993 o goberno entra no medio da Abkhazia, da nosa Abkhazia, para exercer a xurisdición xeorxiana e a orde constitucional xeorxiana. Este é un feito moi importante e un acontecemento político fundamental.
> 
> 

Durante a Guerra Ruso-Xeorxiana de 2008, a República de Abkhazia uniuse cos osetios e abriu unha segunda fronte contra Xeorxia. Durante a Batalla do Val de Kodori as forzas abkhazas leales ao Goberno da República de Abkhazia empuxaron ao Goberno da República Autónoma de Abkhazia fóra da rexión de Abkhazia. Sergei Bagapsh, o presidente do Goberno da República de Abkhazia dixo nun discurso aos abkhazos que dicían que "a xurisdición do estado de Abkhazia foi restaurada na parte ald do Val de Kodori.

Notas
-----

1. ↑  "The Resolution of the Parliament of Georgia on the measures of conflict settlement in Abkhazia". Arquivado dende o orixinal o 30 de setembro de 2007. Consultado o 18 de agosto de 2018.
2. ↑  Birgitte Refslund Sørensen, Marc Vincent (2001), *Caught Between Borders: Response Strategies of the Internally Displaced*, pp. 234-5. Pluto Press, ISBN 0-7453-1818-5.
3. ↑  On Ruins of Empire: Ethnicity and Nationalism in the Former Soviet Union Georgiy I. Mirsky, p. 72
4. ↑  Tbilisi-Based Abkhaz Government Moves to Kodori Arquivado 12 de outubro de 2007 en Wayback Machine. *Civil Georgia*, 27 de xullo de 2006. URL accessed on 28 de xullo de 2007.
5. ↑  "Sergei Bagapsh announces restoration of control over Kodori Gorge". Arquivado dende o orixinal o 18 de abril de 2012. Consultado o 18 de agosto de 2018.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***República Autónoma de Abkhazia*** |

### Ligazóns externas

* Government website